मिड-डे-मील योजना बनी तो अच्छी थी किन्तु वह अब लगता है बच्चों की पढाई के लिए अभिशाप का रूप लेती जा रही है. बच्चों के लिए पोषक ताजा भोजन हेतु कोई ऎसी योजना लाई जानी चाहिए जिसके अंतर्गत न शिक्षक और न शिक्षार्थी का पढाई से ध्यान भंग हो और न बच्चो की पढ़ाई तथा भोजन की पौष्टिकता से कोई समझौता हो. ग्रामीण अंचल में या गरीब परिवारों की गर्भवती स्त्रियों के पोषण तथा इलाज व देखभाल की भी उचित व्यवस्था बहुत आवश्यक है.जिस प्रकार वर्तमान केंद्र सरकार ने सभी के बैंक खातों में रकम के सीधे भुगतान की व्यवस्था कर दी, उसी प्रकार ऐसे जरूरत मंद बच्चों, महिलाओं, बुजुर्गों तथा अन्य अभावग्रस्तों को भी कम से कम भूख शान्ति का कोई साधन भी सीधा घर बैठे उपलब्ध कराया जाना चाहिए.